รัฐบาลไทย-ข่าวทำเนียบรัฐบาล-มท.1 ประชุมหารือขับเคลื่อนการดำเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงให้เกิดผลเป็นรูปธรรมและบรรลุเป้าหมายอย่างยั่งยืน
วันศุกร์ที่ 28 พฤษภาคม 2564
มท.1 ประชุมหารือขับเคลื่อนการดําเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงให้เกิดผลเป็นรูปธรรมและบรรลุเป้าหมายอย่างยั่งยืน
มท.1 ประชุมหารือขับเคลื่อนการดําเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงให้เกิดผลเป็นรูปธรรมและบรรลุเป้าหมายอย่างยั่งยืน
เมื่อวันที่ 27 พ.ค. 64 เวลา 13.30 น. ที่ห้องประชุมราชสีห์ อาคารศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมขับเคลื่อนการดําเนินงานขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง โดยมี นายฉัตรชัย พรหมเลิศ ปลัดกระทรวงมหาดไทย นายสุทธิ สุโกศล ปลัดกระทรวงแรงงาน นายอรรษิษฐ์ สัมพันธรัตน์ รองปลัดกระทรวงมหาดไทย นายสุทธิพงษ์ จุลเจริญ อธิบดีกรมการพัฒนาชุมชน นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ นายวรัท พฤกษาทวีกุล เลขาธิการสํานักงานส่งเสริมการศึกษานอกระบบและการศึกษาตามอัธยาศัย ผู้บริหารระดับสูงของกระทรวงมหาดไทย และผู้แทนหน่วยงานที่เกี่ยวข้อง ร่วมการประชุม
พลเอก อนุพงษ์ เผ่าจินดา กล่าวว่า พลเอก ประยุทธ์ จันทร์โอชา นายกรัฐมนตรี ได้มีคําสั่งนายกรัฐมนตรีที่ 347/2563 ลงวันที่ 30 ต.ค. 63 จัดตั้งศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง (ศจพ.) ซึ่งต่อมา พลเอก ประวิตร วงษ์สุวรรณ รองนายกรัฐมนตรีฝ่ายความมั่นคง ในฐานะประธานคณะกรรมการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง ได้มีคําสั่งให้จัดตั้งศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียง แบ่งเป็น 3 ระดับ ได้แก่ ศูนย์อํานวยการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงจังหวัด (ศจพ.จ.) มีผู้ว่าราชการจังหวัด เป็นผู้อํานวยการ ศูนย์อํานวยการปฏิบัติการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงอําเภอ (ศจพ.อ.) มีนายอําเภอเป็นผู้อํานวยการ และทีมปฏิบัติการขจัดความยากจนและพัฒนาคนทุกช่วงวัยอย่างยั่งยืนตามหลักปรัชญาของเศรษฐกิจพอเพียงในระดับพื้นที่ มีปลัดอําเภอหรือหัวหน้าส่วนราชการระดับอําเภอเป็นหัวหน้าทีม โดยมีทีมพี่เลี้ยง ซึ่งประกอบด้วย ข้าราชการ นักศึกษา และภาคส่วนที่เกี่ยวข้อง ทําหน้าที่ในการลงพื้นที่ตรวจสอบข้อมูลครัวเรือนเป้าหมายในพื้นที่ ซึ่งสํานักงานสภาพัฒนาการเศรษฐกิจและสังคมแห่งชาติ ได้ดําเนินการจัดทําฐานข้อมูลจากระบบการพัฒนาคนแบบชี้เป้า (Thai People Map and Analytics Platform : TPMAP) ครอบคลุมทั้งด้านสุขภาพ ความเป็นอยู่ การศึกษา รายได้ และการเข้าถึงบริการรัฐ ลงถึงระดับอําเภอ แล้ว
นายสุทธิพงษ์ จุลเจริญ กล่าวว่า ในขณะนี้ กระทรวงมหาดไทย โดยกรมการพัฒนาชุมชน ได้ประสานให้พื้นที่ดําเนินการจัดตั้ง ศจพ. ในทุกระดับไปแล้ว 73 จังหวัด ซึ่งกรมการพัฒนาชุมชน และสํานักงานสภาพัฒนาการเศรษฐกิจและสังคมแห่งชาติ ในฐานะฝ่ายเลขานุการ จะได้ร่วมกันกําหนดแนวทาง เครื่องมือ งบประมาณ ในการขับเคลื่อนการดําเนินงาน เพื่อนําเสนอ ศจพ. ไปสู่การปฏิบัติทุกระดับต่อไป
จากนั้น ที่ประชุมได้ร่วมกันนําเสนอแนวทางการดําเนินงานของกลไกการขับเคลื่อนในระดับต่าง ๆ โดยบูรณาการร่วมกันของหน่วยงานที่เกี่ยวข้อง เพื่อทําให้ครัวเรือนเป้าหมายได้รับความช่วยเหลือตามสภาพปัญหาและพึ่งพาตนเองได้
พลเอก อนุพงษ์ เผ่าจินดา เน้นย้ําว่า กลไกสําคัญในการขับเคลื่อนการดําเนินงานฯ คือ "ทีมพี่เลี้ยง" ซึ่งจะทําหน้าที่ในการตรวจสอบข้อมูลจากระบบ TPMAP จําแนกข้อมูล และแจ้งทีมปฏิบัติการฯ ปรับปรุงข้อมูลให้เป็นปัจจุบัน รวมทั้งสนับสนุน เยี่ยมเยียน ให้กําลังใจครัวเรือนเป้าหมาย ถือเป็นกลไกที่ใกล้ชิดกับครัวเรือนเป้าหมายที่สุด ซึ่งฝ่ายเลขานุการจะได้นําเสนอขอความเห็นชอบจากที่ประชุม ศจพ. เพื่อนําไปสู่การขับเคลื่อนการดําเนินงานในการขจัดความยากจนและลดความเหลื่อมล้ําให้เกิดผลเป็นรูปธรรมและบรรลุเป้าหมายอย่างยั่งยืน